钦定古今图书集成/理学汇编/经籍典/第159卷 > 《小序》
## 钦定古今图书集成/理学汇编/经籍典/第159卷 > 《小序》

〈新宫成室也宫室毕乃祭而落之又与群臣宾客 燕饮谓之成也〉

奂奂新宫，礼乐其融。尔德维贤，尔心维忠。维忠以公，
斯筵是同。人之醉我，与我肃雝

奂奂新宫，既奂而轮。其固如山，其俨如云。其寝斯安，
宫室以分。我既考落，以燕群臣。

奂奂新宫，既祭既延。我钟我镛，于以醉贤。我宴斯宫，
有礼无愆。斯宫以安，康后万年。

《新宫》三章，章八句。